REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 023-01/15-01/241

UR.BROJ: 2197/05-16-05-12

Veliko Trgovišće, 11.02.2016.g.

Na temelju članka 391. Zakona o vlasništvu i drugim stvarnim pravima ("Narodne novine" broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12. i 152/14.), članka 48. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11,144/12 i 19/13 - pročišćeni tekst) i članka 35. Statuta općine Veliko Trgovišće ("Službeni glasnik KZŽ“ broj: 23/09. i 8/13.) Općinsko vijeće općine Veliko Trgovišće na 16. sjednici održanoj dana 11. veljače 2016. godine donijelo je

**O D L U K U**

**o sklapanju Ugovora o prijenosu prava vlasništva na nekretninama**

I

Temeljem Zakona o uređivanju imovinskopravnih odnosa u svrhu izgradnje infrastrukturnih građevina ("Narodne novine“ broj 80/11.) općina Veliko Trgovišće, Trg Stjepana i Franje Tuđmana 2 i HŽ Infrastruktura d.o.o. Zagreb, Mihanovićeva 12, u ime i za račun Republike Hrvatske, sklopit će Ugovor o prijenosu prava vlasništva nekretnine u ZK upisane kao livada k.č.broj: 109/15 k.o. Veliko Trgovišće, zk.ul.br. 2226, površine 161 čhv.

II

Nekretnine navedene u točki I ove Odluke prenose se bez naknade u svrhu rješavanja imovinsko pravnih odnosa za potrebe modernizacije i elektrifikacije pruge Zaprešić – Čakovec (R201) na dionici Zaprešić (isključivo) – Zabok ( uključivo) sa pripadajućim građevinama i opremom.

III

Ovlašćuje se Općinski načelnik na sklapanje ugovora iz točke I kojim će se urediti pitanje prijenosa prava vlasništva na predmetnoj nekretnini.

IV

Ova Odluka stupa na snagu danom donošenje, a objavit će se u „Službenom glasniku Krapinsko-zagorske županije“.

 PREDSJEDNIK

 OPĆINSKOG VIJEĆA

 Mladen Horvatin

DOSTAVLJA SE:

1. HŽ Infrastruktura d.o.o., Zagreb,

 Mihanovićeva 12,

2. Sl.glasnik KZŽ,

3. Evidencija, ovdje

4. Arhiva, ovdje